**ELŐTERJESZTÉS**

**Körmend Város Önkormányzata Képviselő-testülete 2018. augusztus 30-i ülésére**

**Tárgy**: települési szilárd hulladékkal kapcsolatos rendelet módosítása

Tisztelt Képviselő-testület!

Az elmúlt időszakban megkeresések érkeztek az Önkormányzathoz annak kapcsán, hogy az egy fős háztartások továbbra is igénylik a települési szilárd hulladék elszállítása kapcsán a kedvezményt, hiszen kisebb hulladékot termelnek.

Önkormányzatunk a jelzéseket továbbította a közszolgáltatónak, akivel egyeztetve a kedvezmény akként biztosítható az 1 fős háztartások számára, hogy a közszolgáltató lehetővé teszi számukra a kisebb és ezáltal olcsóbb ürítésű -60 l-es – hulladékgyűjtő edény használatát.

Mindemellett az Önkormányzat a szociális ellátások körét bővítette a hulladékelszállítás terén jelentkező költségekre adandó támogatással, az arra rászorulók esetében.

A rendeletben is meg kell jeleníteni a kisebb űrtartartalmú edényzetet, így a rendelet módosítását kezdeményezzük.

Körmend, 2018. 08. 16.

**Bebes István**

**polgármester**

**Körmend város Önkormányzata Képviselő-testületének**

**a települési szilárd hulladékkal kapcsolatos köztisztasági közszolgáltatás kötelező igénybevételéről szóló 3/2014. (II.28.) önkormányzati rendeletének módosításáról szóló …/2018. (…/…) önkormányzati rendelete**

Körm*end város Önkormányzatának Képviselő-testülete a hulladékról szóló 2012. évi CLXXXV. törvény 35. §-ában és a 88. § (4) bekezdésében kapott felhatalmazása alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 19. pontjában, meghatározott feladatkörében eljárva a következőket rendeli el:*

1. § Körmend város Önkormányzatának Képviselő-testülete a települési szilárd hulladékkal kapcsolatos köztisztasági közszolgáltatás kötelező igénybevételéről szóló 3/2014. (II.28.) önkormányzati rendelete – továbbiakban rendelet – 10.§ (1) bekezdése az alábbiak szerint módosul:

 „(1) Közszolgáltatónál alkalmazható, szabvány szerinti edények:

1. 60 liter űrtartalmú edény,
2. 80 liter űrtartalmú edény,
3. 120 liter űrtartalmú edény,
4. 240 literes űrtartalmú edény
5. 770 literes űrtartalmú edény
6. 1100 literes űrtartalmú edény.”

2.§ E rendelet a kihirdetését követő első napon lép hatályba.

Körmend, 2018. 08. 30.

Bebes István sk. Dr. Stepics Anita sk.

polgármester jegyző

Kihirdetve: 2018. ………………… napján

Dr. Stepics Anita jegyző